มีน้ำสีน้ำตาลไม่แน่ใจว่ามันคือตกขาวรึป่าวแต่มีพวกลิ้มเลือดด้วยค่ะไหลออกมาจากช่องคลอดวันที่8ค่ะแล้วมีอาการปวดท้องร่วมด้วยแล้วตอนเช้าวันที่9ก็มีเลือดหยดออกมานิดเดียวค่ะแล้วก็หยุดอยากทราบว่ามันคืออะไรค่ะอันตรายไหมค่ะ ตอนนี้เครียดมากเลยค่ะ
สวัสดีค่ะ การมีตกขาวเป็นสีน้ำตาล ก็น่าจะเป็นตกขาวที่มีเลือดเก่าปน และหากมีลิ่มเลือดออกมาด้วย ก็แสดงว่าเป็นตกขาวที่มีเลือดปนออกมาค่ะ ซึ่งเลือดดังกล่าว อาจเป็นเลือดที่เกิดจาก1. เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้ ซึ่งในช่วงไข่ตก นอกจากอาจมีเลือดออกได้แล้ว ยังอาจมีอาการปวดท้องน้อย เจ็บหน้าอก ร่วมด้วย2. หากที่ผ่านมาได้มีเพศสัมพันธ์ อาจเป็นเลือดที่เกิดจากการตั้งครรภ์ เช่น เลือดล้างหน้าเด็ก เลือดจากการแท้ง เป็นต้น3. มีการอักเสบติดเชื้อในโพรงมดลูก ซึ่งจะมีอาการปวดท้องน้อยและตกขาวที่ผิดปกติร่วมด้วย รวมถึงมีเจ็บท้องน้อยเวลามีเพศสัมพันธ์ ปัสสาวะผิดปกติ มีไข้4. โรคของมดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีเลือดออกมาอีกเรื่อยๆ5. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ เป็นต้น6. การผลิตฮอร์โมนของรังไข่ผิดปกติ แต่ไม่ได้ทำให้มีอาการปวดท้องน้อยแนะนำให้สังเกตอาการไปก่อน หากเลือดที่ออกมาปนกับตกขาวมีปริมาณไม่มาก และเป็นเพียงแค่ 1-2 วัน อาจเป็นเลือดออกช่วงไข่ตกก็ได้ แต่หากยังคงมีเลือดปนในตกขาวออกมาอีกเรื่อยๆ หรือมีอาการปวดท้องน้อยต่อเนื่อง ก็ควรตรวจหาการตั้งครรภ์ดูด้วย (ในกรณีที่มีเพศสัมพันธ์) หากตรวจไม่พบ หรือไมไ่ได้มีเพศสัมพันธ์ ก็ควรไปพบสูติ-แพทย์เพื่อตรวจหาสาเหตุค่ะ